Elza Rozentāle
Elza Rozentāle (dzimusi 1988. gada 2. augustā) ir latviešu dziedātāja. Viņa izpilda džeža un soulmūzikas dziesmas, kā arī iedzied dažādu dziesmu kaverversijas. Ir etnodžeza mūzikas grupas “Bur Mani” dalībniece. Elza Rozentāle ir mācījusies Vecumnieku vidusskolā un Vecumnieku mūzikas skolā. 2009. gadā viņa piedalījās televīzijas šova “Koru kari” 2. sezonā, kurā pārstāvēja Madonas zaļo kori. Ir mācījusies Jāzepa Mediņa Rīgas mūzikas vidusskolas džeza nodaļā. Piedalījās projektā “Cabaret”. Plašākai publikai kļuva zināma 2015. gadā, kad veiksmīgi piedalījās televīzijas šovā “Izklausies redzēts”. Sadarbojoties ar citiem mūziķiem ir piedalījusies dažādos projektos, piemēram, kopā ar grupu “Dziļi Violets” iedziedāja dziesmu “Dullais Dauka” (2016) vai kopā ar grupu “Labvēlīgais Tips” izpildīja dziesmu “Brutāls un Romantisks” (2017). Kopš 2016. gada ir etnodžeza mūzikas grupas “Bur Mani” dalībniece. Ir bijusi precējusies ar indieti Aviku Parkouru, ar kuru iepazinās 2011. gadā. Ir zināms, ka 2015. gadā viņi bija jau izšķīrušies.